
Es cita per primera vegada Bursatella leachi (de Blainville, 1817) a les costes de 
Mallorca, essent el primer registre d'aquesta espècie d'origen lessepsià a aigües ibero- 
balears 

FIRST RECORD OF BURSATELLA LEACHI (DE BLAINVILLE, 1817) (MOLLUS- 
CA, OPISTOBRANCHIA) IN MALLORCA. Bursatella leachi (de Blainville, 1817) are 
recorded for the first time on the Mallorcan coasts, this is the first record of this lessep- 
sian specie for the Iberian-Balearic regions. 

Commission for the Scientific Exploration of the 


Mediterranean | Sea), s'han establert al 
Mediterrani, dins una dinàmica el fi de la qual 


per Por (1978), per designar a les espècies proce- 
dents de l'Indopacífic (sensu lato), que via Canal 
de Suez han colonitzat exitosament el 
Mediterrani, principalment la seva conca orien- 
tal. El mateix autor (Por, 1990), ja proposà la cre- 
ació d'una "Província Lessepsiana" dins el 
Mediterrani Oriental, com a embrió d'un futur 
Neo-Tethys. Actualment, el nombre de vertebrats 
migrants ha esdevingut encara més nombrós, ja 
que 59 espècies de peixos (Golani, 2002), 46 de 
crustacis decàpodes i estomatòpodes (Galil 
2002) i 77 de mol-luscs (Zenetos, 2003), segons 
els Atles de la CIESM (International 


pareix llunyana. 

A l'octubre de 1996, a s'Arenal de 
Llucmajor, es va recollir un mol-lusc semblant a 
una llebre de mar (Aplysia sp) però totalment 
recoberta de papil-les simples i compostes i amb 
una coloració marró més clara que altres espècies 
del gènere Aplysia mediterrànies, amb zones més 
obscures i uns petits ocels de color blau. 
L'exemplar mesurava uns 8 cm, i va ésser reco- 
Hit sobre fons d'arena entre mates de Posidonia, 
a 3,5 m de fondària (Fig. 1). Instal-lat a un aqua- 
ri de la mateixa Aula de la Mar, va sobreviure uns 
tres mesos, desenvolupant un comportament 

Fig. 1. Bursatella leachi (de Blainville, 1817). 

Fig. 2. Localització de la captura de Bursatella leachi a la badia de Palma. 
Fig. 2. Bursatella leachi is recorded of Palma bay. 

Postes de Bursatella leachi (de Blainville, 


Fig. 3. 
1817). 
Fig. 3. Eggs of Bursatella leachi (de Blainville, 1817) 


típic de l'espècie, brostejant la capa superficial 
de cianofícies que creixen sobre l'arena i excre- 
tant uns petits "paquets" d'arena aglutinada 
(httpz//www.whitney.ufl.edu/species/raggedsea- 
hare). 

Es va fer una primera determinació (M. 
Ballesteros det.) de visu sobre fotografies d'e- 
xemplars vius, i fou determinada com Bursatella 
leachi, especie costanera de distribució circum- 
tropical i present al Mediterrani Oriental com a 
mínim des de mitjans del segle 
(O'Donoghue i White, 1940), considerada espè- 
cie migrant lessepsiana. 

Una segona observació es va fer el novem- 


passat 


bre de 1996, a pocs centímetres d'aigua, sobre 
fang, dins el CN del Portixol, i posteriorment, el 
novembre de 1997, amb una tirada de gànguil 
sobre arena, es van capturar 7 exemplars de 
diverses mides (de 4 a 12 cm), que també es van 








mantenir dins un aquari de fons d'arena i 
Posidonia on es van fer diverses observacions. 
Malauradament, els exemplars es varen perdre 
abans de poder conservar-ne algun. 

A finals de l'estiu del 2003, a la platja de 
s' Arenal ens varen informar de la presencia de 
gran quantitat d'opistobranquis per sobre el fons 
d'arena, a uns 7 m de fondària. Capturats alguns 
exemplars i examinats varen ésser idèntics als 
obtinguts fa 6-7 anys a la mateixa zona. 
Posteriorment, es fixaren alguns d'ells quedant 
dipositats a la col-lecció "Museu de la Naturalesa 
de les llles Balears" (MNIB) de la Societat 
d'Història Natural de les Balears. Fins ara, totes 
les troballes s'han fet a la zona més interior de la 
Badia de Palma (Fig. 2). 

Per altra part, en el decurs de les tasques de 
seguiment de l'alga Caulerpa taxifolia a Porto 
Petro (Mallorca), l'octubre de 1998 es varen 
observar uns 15 individus de Bursatella leachi 
sobre fons de fang amb Vaucheria dichotoma, 
dels quals n'hi ha dos dipositats al Centre 
d'Estudis Avançats de Blanes. (E. Ballesteros 
com. pers.). No s'han tornat a observar fins a 
l'actualitat (novembre 2004). 


Morfologia i biologia 


Bursatella leachi (de Blainville, 1817) és un 


mol-lusc opistobranqui de la família dels 
Aplysiidae (llebres de mar), de distribució cir- 
cumtropical i amb una aparència molt caracterís- 


tica, amb tot el cos alt i globós, cobert de 














Fig. 4. Larves vèliger de Bursatella leachi (de Blainville, 1817). 
Fig. 4. Veliger stages of Bursatella leachi (de Blainville, 1817). 

Fig. 5. Distribució mediterrània de Bursatella leachi (de Blainville, 1817). 
Fig. 5. Mediterranean distribution of Bursatella leachi (de Blainville, 1817). 


papil-les simples i compostes de diferents mides, 
amb una certa variabilitat individual. El cap es 
curt i ample, amb uns tentacles orals plans. El 
peu és ample i ben diferenciat, i amb una cua 
aguda i marcada (Bebbington, 1971). 

El seu color és beig-marronós, amb o sense 
ocels blavosos i amb marques reticulars obscures 
i clares. El marges dels paràpodes, de la cavitat 
del mantell i del peu sol ésser més clar (Fig. 1). 

La determinació correcta dels llimacs 
marins és en molts casos difícil sobre animals 
preservats, ja que al conservar-les en formol o 
amb alcohol de 70? es contreuen, perdent la seva 
forma, essent necessari narcotitzar els espèci- 
mens amb mentol o clorur magnésic, amb resul- 
tats variables (veure la il-lustració de Bursatella 
leachi a Riedl 1983), obra de referència sobre 
espècies mediterrànies, que correspon a un espè- 
cimen conservat, ben diferent a l'animal viu). És 
l'únic Aplysidae de mida gran sense closca quan 
es adult, i que excreta quan es danyat, com el 


genere Aplysia, una tinta porpra tòxica per altres 
animals marins (els peixos moren als pocs 
minuts d'exposició). Hem observat postes dins 
els aquariums de l'Aula de la Mar a l'octubre del 
2003, en forma de cordons de color taronja (Fig. 
3) dels que varen sortir larves vèliger (Figs. 4). 
Segons Paige (1988) aquestes larves poden meta- 
morfosejar als 2-3 mesos. Així mateix, les larves 
poden retardar la metamorfosi fins que troben un 
substrat adequat, el que les confereix gran capa- 
citat de dispersió. També l'espècie es caracterit- 
za per presentar grans fluctuacions poblacionals, 
estant presents en gran nombre en una localitat i 
desaparèixer després per anys 
(http://www.whitney.ufl.edu/species/raggedsea- 
hare). 

L'espècie presenta una certa diversitat en 
quant a la pigmentació i a la profusió i la llargà- 
ria de les papil-les dorsals, i diversos autors han 
diferenciat fins i tot set subespècies, entre las que 
destaquen Bursatella leachi leachi, amb ocels 

blaus o verds, Bursatella leachi savignyana, 
sense ocels o Bursatella leachi pleii, amb ocels 
però amb papil-les més curtes i aspecte menys 
llanut. Aquestes subespècies estan descrites a 
(Martínez, 1995), que conclou que les diferèn- 
cies de la morfologia externa no suporten cap 
diferenciació interna i que en una mateixa zona 
geogràfica es troben exemplars amb diferents 
morfologies (en els exemplars estudiats s'ha 
comprovat que en les observacions del 1996 i 
2003 s'hi presentaven tant exemplars amb ocels 
blaus com sense). Així proposa la supressió de 
les diverses categories subespecífiques, quedant 
solament com espècie nominal Bursatella leachi 
(de Blainville, 1817). 


Hàbitat i distribució mediterrània 


Bursatella leachi (de Blainville, 1817), és 
una espècie circumtropical, present a l'Atlàntic i 
a l'Indopacífic. Es un habitant típic de fons tous 
d'aigües somes, i al Mediterrani es troba a llacu- 
nes litorals i fons amb Caulerpa prolifera, 
Zoostera nolti i Cymodocea nodosa. Tots els 
exemplars trobats a Mallorca han estat sobre fons 
tous, de vegades amb Posidonia oceanica i 
Cymodocea nodosa 

Jaklin (1989), fa un recull de les troballes de 
Bursatella leachi (de Blainville, 1817) al 
Mediterrani, estant molt ben documentada l'ex- 
tensió de l'espècie per aigües italianes, entre ells 
Ghisotti (1974), Catalano (1978), Bello (1982), 
Vaccarella (1984, 1986) etc. Amb aquestes dades 
i amb alguna altra no publicada, apareguda a 
(http://www.seaslugforum.net/bursleac.htm), 
pàgina WEB dedicada íntegrament a comunica- 
cions de tot el món sobre aquesta l'espécie, pro- 
posem una distribució actualitzada de Bursatella 
leachi (de Blainville, 1817) a la Mediterrània. 
(Fig. 5) 

Zibrowius (1991) considera Bursatella 
leachi (de Blainville, 1817) com l'emigrant indo- 
pacífic més exitós a la mediterrània. Així mateix, 
l'Atles de la CIESM corresponent als mol-luscs 
(Zenetos et al., 2003), dona l'espècie com 
migrant via canal de Suez, ben establert al 
Mediterrani Oriental i present al nord de Sicília i 


sud de Sardenya (sense dades). L'espècie es cir- 
cumtropical, absent de les illes macaronèsiques i 
al nord del Cap Blanc (Mauritània), pel que es 
considera l'espècie com a migrant lessepsià. 
Així, Bursatella leachi (de Blainville, 1817) és 
una nova espècie d'origen lessepsià citada al 
Mediterrani ibero-balear. 


Agraiments 


A Toni Font, que en el decurs d'unes jorna- 
des sobre Posidonia oceanica fetes a l'Aula de la 
Mar, va recollir el primer exemplar de Bursatella 
leachi. Al Dr. Manuel Ballesteros, del dept. de 
Biologia Animal de la Universitat de Barcelona, 
per la seva determinació de l'espècie. Als tècnics 
de la Conselleria d' Agricultura i Pesca que fan el 
seguiment de les rossellones Chamelea gallina a 
la platja de s'Arenal, que varen recollir diversos 
exemplars de Bursatella leachi al 2003. 

